কমলাপুর রেলওয়ে থানার ভারপ্রাপ্ত কর্মকর্তা (ওসি) আবদুল মজিদ জানান, রবিবার রাতে চট্টগ্রাম থেকে ছেড়ে আসা তুর্ণা নিশিথা এক্সপ্রেস আজ সকাল সাড়ে ৭টার দিকে ঢাকায় পৌঁছায়। এই ট্রেনের যাত্রী জয়নাল আবেদিনকে সন্দেহ হলে তাকে তল্লাশি করেন রেলওয়ে পুলিশের সদস্যরা। তার কাছ থেকে প্রায় তিন কেজি ওজনের এসব সোনার বার উদ্ধার করা হয়। এগুলো তিনি জুতার ভেতর লুকিয়ে রেখেছিলেন। উদ্ধার হওয়া সোনার আনুমানিক দাম দেড় কোটি টাকা।